Keramiske fliser er ikke vanntette! Skal du bruke fliser på steder som er utsatt for direkte vannsprut/fukt, må området påføres en godkjent membran før flisene monteres. I våtrom skiller man mellom tørre og våte soner. De tørre sonene blir ikke utsatt for direkte vannsprut og kan grunnes med en fuktsperre. Våte soner er områder der underlaget er utsatt for direkte vannsprut, og her skal det påføres en vanntett duk som kalles membran. Membran og fuktsperre påføres underlaget før flisene limes på plass. Som membran benyttes enten gulvbelegg av PVC som tilfredsstiller NS 3860, eller flytende gummimembraner som påføres underlaget med pensel. Det er viktig å følge beskrivelse fra leverandør.